|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 8. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 37** | | ОДЕЉЕЊЕ**:** | | ДАТУМ**:** |
| Наставна тема: | ПОРЕКЛО И РАЗНОВРСНОСТ ЖИВОГ СВЕТА | | | |
| Наставна јединица: | Календар живота | | | |
| Тип часа: | Утврђивање | | | |
| Циљ часа: | * Утврђивање стечених знања о геолошким добима, њиховој подели и организмима који су се тада појавили | | | |
| Очекивани исходи: | **Ученици ће бити у стању да:**   * именују основна геолошка раздобља; * наведу трајање доба и врсте које су тада живеле; * објасне које су врсте биле доминантне у одређеним геолошким добима. | | | |
| Облик рада: | Фронтални, индивидуални, рад у пару | | | |
| Наставне методе: | Монолошко-дијалошка, илустративна, рад на тексту | | | |
| Наставна средства: | Уџбеник, ПП презентација, Приручник за наставника уз уџбеник, Биологија 8 | | | |
| Међупредметне компетенције: | Компетенција за учење, комуникација, сарадња, рад са подацима и информацијама, решавање проблема | | | |
| Корелација са другим предметима: | Српски/матерњи језик, хемија, историја, географија, физика | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**  Наставник ученицима дели цедуље са питањима која се односе на календар живота. Сваки ученик чита питање и даје одговор. Остали прате и исправљају евентуалне грешке. Наставник саопштава да ће час бити посвећен утврђивању знања о календару живота.  **Главни део (30 минута):**  Наставник на табли пројектује празну табелу као у уџбенику на **страни 112** и дели ученицима самолепљиве цедуље. Сваки пар ученика добија задатак да на цедуљама напише одговарајуће податке за ону периоду коју им додели наставник. По завршетку рада ученици читају запис са цедуље и лепе је на одговарајуће место. Неки парови ће имати истоветне задатке, а упоређивање резултата је начин контролисања њихове тачности. Наставник утиске бележи у педагошку свеску.  Наставник на табли пројектује слике изумрлих врста / фосила, а ученици имају задатак да кажу о којој врсти је реч, када је живела и да дају кратак опис.  Наставник на табли пројектује питања:   1. Колико је стар живот на нашој планети? 2. Шта проучава геологија? 3. Шта је радиоактивно зрачење? 4. Шта су геолошки слојеви и шта открива њихово проучавање? 5. Како се одређује старост фосила? 6. Где је у Србији откривено највише фосила?   **Завршни део (5 минута):**  Наставник пита ученике шта су фосили и како све могу да настану. Ученици дају одговоре користећи знање из претходних разреда. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |